**Majster a Margaréta** (rus. Мастер и Маргарита – Master i Margarita) je román, ktorého autorom je ruský spisovateľ Michail Bulgakov. Román bol napísaný v rokoch 1928-1940.

Bulgakov začal na knihe pracovať v roku 1928. Ku koncu tridsiatych rokov musel kvôli ťažkej poruche zraku román diktovať. Pracoval na ňom až do svojej smrti.

Cenzúrovaná verzia románu bola publikovaná rokoch 1966/1967 v časopise Moskva. V roku 1967 vyšiel román knižne vo Francúzsku v v roku 1968 v ZSSR. V Rusku vyšla takmer úplná verzia roku 1973. Týmto románom Bulgakov nadviazal na spisovateľov ako Johann Wolfgang von Goethe (*Faust*), Gogoľ (groteska) a Dostojevskij (eticko-filozofické romány).

Hlavné postavy
--------------

* Wolland symbolizuje hlavného satana, ktorý vystupuje ako iluzionista
* Margaréta - Majstrova milenka, hrdá a vášnivá žena. Údajne symbolizuje Margarétu Valois
* Majster - bezmenný umelec, prenasledovaný kritikmi aj režimom
* Mosúr' - veľký čierny kocúr, Wolandov blízky spolupracovník. Žartovník a zakliaty princ (v iných prekladoch aj ako **Behemot**)
* Koroviev - Wolandov dôverník a kumpán. Priateľ Behmota
* Azazelo - symbolizuje diabla. Veľký ryšavý chlap, spolupracovník Wolanda
* Hella - bosorka symbolizujúca ženský element vo Wolandovej bande
* Ješua ha-Nocri je Ježiš Nazaretský v Bulgakovom podaní
* Pontský Pilát, prokurátor Judei
* Matúš Lévi, bývalý mýtnik, potom Ješuov nasledovník
* Ivan Nikolajevič Ponyrev(pseudonym Bezdomovec) je nádejný poet, po stretnutí s Wolandom zošalie a dozvie sa časť príbehu od Majstra
* Michail Alexandrovič Berlioz sa stane prvou obeťou Wolanda
* Stepan Bogdanovič Lichodejev je umelecký vedúci Moskovského varieté, nájomca bytu číslo 50 v dome na Sadovej ulici 302, býva spolu s Berliozom.
* Grigorij Danilovič Rimský je finančný riaditeľ Varieté
* Varenucha je administrátor Varieté, spolupracovník Rimského
* Nikanor Ivanovič Bosý, predseda bytového družstva
* Žorž Bengálsky konferencier Varieté. Táto postava bola inšpirovaná skutočným konferenciérom menom Georg Razdolskij.
* Nataša, Margarétina slúžka
* Profesor Stravinskij, doktor psychiatrie. Predlohou k tejto postave bol riaditeľ kliniky 1 MGU profesora G. I. Rossolima

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!
Do Moskvy prichádza kúzelník Woland (Satan) so svojimi kumpánmi a začnú robiť mnohé vandalstvá a podvody. Ich pričinením mnohé postavy v románe buď zomierajú a dostávajú sa do pekla, stávajú sa jeho prisluhovačmi, alebo skončia v psychiatrickej liečebni. Všetky postihnuté postavy súvisia s Majstrom, ktorý napísal román o Pontskom Pilátovi, ktorý však kritika neprijala a preto ho spálil (paralela s Bulgakovom a osudom tohto románu). Celý dej románu je prepletený týmto príbehom, ktorý sa ale značne líši od toho biblického a Bulgakov ním vytvára akýsi vlastný apokryf. Je to najlepšie literárne spracovaná téma o ukrižovaní vôbec. Zaujímavé je tiež to, že Satan v románe nie je vykreslený len ako zlý, ale často sa správa ľudsky (parafráza Fausta). Do Majstra je vášnivo zaľúbená jeho krásna milenka Margaréta, ktorá ho povzbudzovala počas písania a chce sa preňho rozviesť so svojim manželom. Napokon však aj Majster skončí na psychiatrii. V románe sa striedajú obrazy zo života dobovej Moskvy a jej obyvateľov často s fantastickými výjavmi, ktoré má na svedomí Woland so svojimi spoločníkmi, apokalyptické obrazy pekla a biblického príbehu o odsúdení Ješuu ha-Nocriho. Woland vytvorí ďalšiu časopriestorovú dimenziu, v ktorej sa stretne on a jeho kumpáni s Majsterom a Margarétou a je tam aj Pilát. O Pilátovi sa od Satana dozvedia, kedy pochopil svoju vinu na odsúdení Ješuu a ukáže im trest, ktorý za to dostal: tu sú veľmi plasticky a desivo vykreslené jeho výčitky. Woland sa ukáže ako niekto, kto má na starosti výkon trestu tak, aby trestaný pochopil svoj omyl. Napokon sa ale na príhovor Margaréty nad ním zľutuje a Pilát odchádza po mesačnej ceste spolu s Ješuom, ktorého odsúdil na smrť. Všetci potom odchádzajú do večnosti, ale Woland sa bude stále vracať. Ešte niekoľko rokov prebieha vyšetrovanie všetkých záhadných udalostí spôsobených pekelníkmi, sú zatýkané a vypočúvané mnohé osoby nielen v Moskve, no napokon to milicionári napriek nezrovnalostiam uzavrú ako fantastické davové hypnózy kúzelníka Wolanda.
 Opis zápletky alebo rozuzlenia príbehu sa tu končí.

Referencie
----------

1. 1 2  BULGAKOV, Michail: MISTR A MARGARÉTKA. In: MACURA, Vladimír, a kol. *Slovník světových literárních děl*. 1. vyd. Praha : Odeon, 1988. S. 134-135. (po česky)
2. 1 2  BULGAKOV, Michal. In: KOVAČIČOVÁ, Oľga, a kol. *Slovník ruskej literatúry 11.-20. storočia*. 1. vyd. Bratislava : Veda, 2007. 581 s. ISBN 978-80-224-0967-4. S. 107-109.
3. ↑  BULGAKOV Michail. In: POSPÍŠIL, Ivo, et al. *Slovník ruských, ukrajinských a běloruských spisovatelů*. 1. vyd. Praha : Libri, 2001. 680 s. (Slovníky spisovatelů.) ISBN 80-7277-068-3. S. 155-158. (po česky)
4. ↑  Majster a Margaréta. In: KNĚZEK, Libor, (ed). *Encyklopédia literárnych diel*. 1. vyd. Bratislava: Obzor, 1989. 858 s. (Encyklopédie Obzoru). ISBN 80-215-0010-7. s. 338-339.

Ďalšia literatúra
-----------------

* MURÁNSKA, Natália. *Román Michaila Bulgakova Majster a Margaréta*. Nitra : FF UKF, 2005. 169 s. ISBN 80-8050-817-8.

Iné projekty
------------

Commons
* Spolupracuj na Commons Commons ponúka multimediálne súbory na tému **Majster a Margaréta**


|  |  |
| --- | --- |
| Portal | Ruský portálLiterárny portál |